stanford-oval/wikipedia huggingface dataset:
Project CARS

| Project CARS |
| --- | --- |


Kehittäjä:  Slightly Mad Studios
Julkaisija:  Bandai Namco Entertainment
Jakelija:  Bandai Namco Entertainment, Steam, Humble Store, PlayStation Now, Microsoft Store ja PlayStation Store
Ohjaaja:  Andy Tudor Stephen Viljoen
Tuottaja:  Pete Morrish
Suunnittelija:  Stephen Viljoen
Säveltäjä:  Stephen Baysted
Pelisarja:  Project Cars
Julkaistu:  Microsoft WindowsNA 6. toukokuuta 2015AU 8. toukokuuta 2015EU 8. toukokuuta 2015 PlayStation 4, Xbox OneAU 7. toukokuuta 2015EU 8. toukokuuta 2015NA 12. toukokuuta 2015
Lajityyppi:  ajopeli, simulaatiopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  PlayStation 4, Windows, Xbox One
Jakelumuoto:  DVD ja digitaalinen jakelu
Oheislaite:  ratti, ohjain, VR-lasit tuettu (valinnainen)
Lisää peliartikkeleitaVideopelien teemasivulla
Infobox OK      : 
Project CARS Game of the Year Edition kansikuva
Project CARS on Slightly Mad Studiosin kehittämä ja Bandai Namco Entertainmentin julkaisema simulaatiopeli. Peli julkaistiin PlayStation 4:lle, Windowsille ja Xbox One:lle 7. toukokuuta 2015.
Pelin jatko-osa Project CARS 2 on julkaistu vuonna 2017.
CARS on lyhenne sanoista "Community Assisted Racing Simulator".
Kehitys

Peli on joukkorahoitettu yrityksen omassa portaalissa World of Mass Development (WMD). Rahoitukseen osallistuneille luvattiin osuus voitoista.
Joulukuussa 2012 brittiläinen Financial Services Authority puuttui rahoitustapaan.
Seurauksena Slightly Mad Studios ei enää salli rahoittamista ja halukkaille tarjottiin täyttä hyvitystä. WMD:n toimintatapaa on myös muutettu jotta sitä ei voisi tulkita sijoitustavaksi.
Pelaaminen

Pelissä on yli 70 autoa eri luokista.
Julkaisu

Alun perin peli oli tarkoitus julkaista marraskuussa 2014, mutta sitä haluttiin vielä viilata ja kunnostaa, joten julkaisua siirrettiin maaliskuulle 2015. Peli myöhästyi lisää, ja julkaisua sirrettiin huhtikuulle 2015. Lopulta julkaisupäiväksi tuli 7. toukokuuta 2015. Peli oli tarkoitus julkaista myös edellisen sukupolven konsoleille PlayStation 3:lle, Xbox 360:lle ja Wii U:lle, mutta myöhemmin ilmoitettiin, että nämä versiot perutaan.
Pelistä julkaistiin kaksi versiota, normaaliversio Project CARS ja erikoisversio Project CARS Limited Edition joka sisältää mustan metallikotelon, Project CARS: By Racers 4 Racers -kirjan sekä viisi autoa, joita voi ajaa kaikissa pelitiloissa. Pelistä julkaistiin Project CARS Game of the Year Edition 6. toukokuuta 2016.
Vastaanotto

Peli on saanut GameSpotin arvostelussa arvosanaksi 8/10.
Peli on saanut IGN:n arvostelussa arvosanaksi 8.9/10.
Myynti

Lokakuuhun 2016 mennessä peli on myynyt noin kaksi miljoonaa kappaletta.
Aiheesta muualla

Wikimedia Commonsissa on kuvia tai muita tiedostoja aiheesta .
Project CARS MobyGamesissa (englanniksi)
Virallinen sivusto (Arkistoitu – Internet Archive) (englanniksi)
WMDPortal Project CARS (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Project CARS
Käännös suomeksi
Prinssi Jusuf

| Prinssi Jusuf |
| --- | --- |
 Prinssi Jusuf YleX Popissa Lahdessa kesäkuussa 2017.
Henkilötiedot
Syntynyt: 21. marraskuuta 1990 (ikä 33) Etiopia
Muusikko
Taiteilijanimi:  Prinssi Jusuf 
Laulukielet:  englanti, suomi
Aktiivisena:  2009–
Tyylilajit:  pop, rap, R'n'B, gospel, afrobeat
Yhtyeet:  PSRT (2009-2016)
Levy-yhtiöt:  Lihamyrsky Monsp Records
  [ Muokkaa Wikidatassa ] [ ohje ]  
Prinssi Jusuf (oikealta nimeltään Iyouseyas Bekele Belayneh, s. 21. marraskuuta 1990 Etiopia) on suomalainen rap-artisti. Jusuf tuli tunnetuksi Mustan Barbaarin Taru painojen herrasta -videoblogeista sekä Pastorit -rapyhtyeen kautta.
Elämä ja ura

Jusufin vanhemmat ovat etiopialaisia. Jusufin perhe muutti Suomeen hänen ollessa kaksivuotias. Hän vietti nuoruutensa Itä-Helsingin Vuosaaressa. Peruskoulun jälkeen Belayneh opiskeli merkonomiksi, mutta ne opinnot jäivät kesken. Sittemmin hän meni puoleksi vuodeksi Vekaranjärvelle panssarijääkärikoulutukseen. Seurakuntalalainen-lehden haastattelun mukaan Jusuf kävi nuorena pohjalla, mutta kääntyi vanhempana uskoon ja alkoi liikkua paremmissa piireissä.
Uskoon tulon jälkeen Jusuf alkoi ystäviensä Joonatan Palmin ja PastoriPiken kanssa tehdä musiikkia kristillisessä PSRT (ent. Pastorit) -rapyhtyeessä. Pastorit aloitti toimintansa vuonna 2009 ja julkaisi Soundbite Records -levy-yhtiön kautta kuuden vuoden aikana kolme albumia: PASTORIT EP (2011), On Tules (2012) ja Vuorten Läpi (2014). Tammikuussa 2016 Pastorit siirtyivät tauolle. Pastorit ovat tehneet yhteistyötä suomalaisten rap-artistien, muun muassa Mikael Gabrielin ja Mustan Barbaarin kanssa. Pastorit ovat tulleet kolmannelle sijalle gospelmusiikin SM-kilpailuissa.
Tammikuussa 2014 Prinssi Jusuf alkoi juontaa Radio Helsingin ohjelmaa Mustan Barbaarin Savumerkki yhdessä Mustan Barbaarin kanssa. Prinssi Jusuf ja Musta Barbaari aloittivat syksyllä 2015 tekemään Yle TV2:lle Mamu-Suomi-mamu nimistä sarjaa Yle Kioski -nimisen ajankohtaisohjelman alaisuudessa. Ohjelmassa Musta Barbaari ja Prinssi Jusuf yrittävät ymmärtää suomalaisuutta eri lähtökohdista. Mukana on myös kaksikon touhuja pitkään kuvannut Eino Manner. Kolmikko haluaisi vaikuttaa nuoreen sukupolveen mahdollisimman myönteisellä tavalla. Alkuvuonna 2015 Jusuf oli myös sirkusesityksessä nimeltään Camping 3. Vuonna 2015 Prinssi Jusuf, sekä Musta Barbaari vierailivat  Itsenäisyyspäivän vastaanoton jatkoilla.
Jusuf on julkaissut kaksi singleä Monsp Records -levy-yhtiön kautta. Jusufin ensimmäinen single Prinssille Morsian julkaistiin marraskuussa 2014, singlellä oli esiintymässä Ike, joka tuli tunnettuksi The Voice of Finlandin myötä. Jusufin toinen single Uff Veli julkaistiin kesäkuussa 2015. Helmikuussa 2016 Prinssi Jusuf julkaisi Ruudolfin Lihamyrsky -levy-yhtiön kautta kolmannen singlensä Nauhat Auki. Toukokuussa 2016 Prinssi Jusuf julkaisi neljännen singlensä Vuoden Mamu, singlellä esiintyy myös Musta Barbaari. Kappale on osa Lihamyrsky -levy-yhtiön Tumma toukokuu -kampanjaa. Prinssi Jusuf julkaisi viidennen singlensä Ne Näkee Meijät Kaukaa Marraskuussa 2016.
Elokuussa 2015 Jusuf pelasti naisen Helsingin päärautatieaseman metroasemalla. Hän sai teostaan hengenpelastusmitalin, jonka myönsi tasavallan presidentti Sauli Niinistö.
QRIO

Sony Qrio 2004 RoboCupissa.
QRIO (Quest for cuRIOsity) on Sonyn kehittämä robotti, jonka oli tarkoitus olla Aibon seuraaja. Sen ensimmäinen prototyyppi valmistui 2003. Vuonna 2006 Sony lopetti Qrion kehittämisen samaan aikaan, kun se lopetti Aibon valmistamisen.
QRIO pystyi tanssimaan ja laulamaan Ryūichi Sakamoton säveltämiä lauluja.
Pyhän Jaakobin katedraali (Riika)

Pyhän Jaakobin katedraali Riiassa.
Pyhän Jaakobin katedraali on Latvian pääkaupungin Riian katolinen katedraali. Se edustaa arkkitehtoniselta tyylisuunnaltaan varhaisgotiikkaa. Kirkon torni on 80 metriä korkea. Ensimmäinen maininta kirkosta oli vuonna 1225 ja sen rakennustyöt käynnistettiin vuoden 1226 tienoilla. Pyhän ristin kappeli rakennettiin osaksi kirkkoa myöhemmin. Kirkontornin terävä huippuosa pystytettiin vuonna 1756. Vuonna 1901 katedraalissa sijainnut Riian vanhin vuodelta 1680 oleva barokkialttari korvattiin uudella alttarilla.
Aiheesta muualla

Kuvia tai muita tiedostoja aiheesta Pyhän Jaakobin katedraali (Riika) Wikimedia Commonsissa
Päkiä

Päkiä
Päkiä on ihmisen jalassa lihasten muodostama kohouma, jonka kautta varpaat yhtyvät muuhun jalkaan. Yleensä kävellessä päkiä osuu maahan.
Lempel-Ziv

Lempel–Ziv (LZ) algoritmit ovat yksi tunnetuimmista ja suosituimmista menetelmistä tiedon häviöttömälle pakkaukselle.
Menetelmä

Algoritmin ovat kehittäneet Abraham Lempel ja Jacob Ziv. Algoritmin ensimmäiset versiot tunnetaan LZ77 ja LZ78 julkaisuvuosien 1977 ja 1978 perusteella (myös LZ1 ja LZ2).
Lempel-Ziv algoritmi käyttää sanastoon perustuvaa pakkausta, jossa toistuvat jaksot korvataan viittauksilla sanastoon. Jotta pakattu tieto voidaan palauttaa on sanasto tunnettava. Sanasto voi olla ennalta määritelty tai se voi seurata tiedon mukana. LZW-muunnos lisää sanaston dynaamisen luomisen pakattavasta tiedosta, jolloin sitä ei tarvitse erikseen määritellä, ja sanasto päätellään purkamisen yhteydessä.
Lempel-Ziv-Welch (LZW) on Terry Welchin vuonna 1984 kehittämä muunnos LZ78-pakkauksesta. LZW on kuvattu artikkelissa A technique for high performance data compression IEEE Computer -lehdessä. Welch ehdotti muutoksia sanaston käsittelyyn ja sanaston indekseinä käytettäviin koodisanoihin.
Pakkaustehoon vaikuttavia tekijöitä ovat mm. sanaston laajuus ja jaksojen pituus.
Menetelmän eri versioita ja muunnoksia:
Deflate
Lempel-Ziv-Welch (LZW)
Lempel-Ziv-Oberhumer (LZO)
Lempel-Ziv-Ross-Williams (LZRW)
Lempel-Ziv-Stac (LZS), myös Stac-pakkaus
Lempel-Ziv-Storer-Szymanski (LZSS)
Lempel-Ziv-Markov chain algorithm (LZMA)
Statistical Lempel–Ziv
Algoritmia käytetään yleisessä tiedostojen pakkauksessa sekä kuvadatan pakkauksessa kuten GIF ja PNG tiedostomuodot.
Vaikutus

Lempel-Ziv algoritmi on nimetty IEEE:n merkkipaalujen (engl. milestone) listalla. Lempel-Ziv-Welch (LZW) -muunnelma on pahamaineinen Unisysin vuonna 1994 hakeman patentin johdosta. Unisys haki patenttia, kun LZW:tä käyttävä GIF oli jo laajalti käytössä internetissä esitetyssä sisällössä. Viimeinen LZW:tä koskeva patentti vanheni vuonna 2004.
Aiheesta muualla

A Technique for High-Performance Data Compression (englanniksi)
Lecture 7: Supplemental notes on LZ77 (PDF) (englanniksi)
Radical (mixtape)

| Radical Odd Future |
| --- | --- | --- |

Mixtapen tiedot
 Äänitetty : 2009–2010
 Julkaistu: 7. toukokuuta 2010
 Formaatti: digitaalinen
 Tuottaja(t): 9th Wonder, Bangladesh, Big Tuck, Cha Lo, Chuck Inglish, DJ Fletch, DJ Khaled, Hi-Tek, The Inkredibles, James Pants, Jeremy Glover, K.E. on the Track, Liars, Minnesota, The Neptunes, Polow da Son, Ty Scott, Vybe Beats ja XO
 Tyylilaji: hip hop
 Kesto: 51.47
 Levy-yhtiö: Odd Future
Odd Futuren muut julkaisut
| The Odd Future Tape 2008 | Radical 2010 | 12 Odd Future Songs 2011 |
Radical on yhdysvaltalaisen alternative hip hop -kollektiivi Odd Futuren toinen mixtape, joka julkaistiin yhtyeen oman levy-yhtiön kautta 7. toukokuuta 2010. Mixtapella räppää ensimmäistä kertaa uudet jäsenet, Earl Sweatshirt, Domo Genesis, Mike G ja Taco. Kaikki jäsenet paitsi Matt Martians, Frank Ocean ja Syd the Kid ei esiintyneet albumilla.
Kappaleet

Intro – 1.09 (esittäjänä Tyler, the Creator)
Splatter – 3.20 (esittäjänä Tyler, the Creator)
Turnt Down – 1.42 (esittäjänä Hodgy Beats)
Drop – 2.28 (esittäjänä Earl Sweatshirt)
Salute – 2.20 (esittäjänä Domo Genesis)
Everything That's Yours – 4.14 (esittäjänä Mike G)
Blade – 1.23 (esittäjänä Earl Sweatshirt)
Double Cheeseburger – 3.12 (esittäjinä Domo Genesis, Tyler, the Creator ja Jasper Dolphin)
Round and Round – 3.33 (esittäjinä Hodgy Beats, Mike G ja Jasper Dolphin)
Ugly Girls – 0.51 (esittäjänä Tyler, the Creator)
Orange Juice – 3.51 (esittäjinä EarlWolf)
Cool – 2.26 (esittäjinä Earl Sweatshirt ja Mike G)
Oblivion – 2.57 (esittäjänä Tyler, the Creator)
Alright – 2.09 (esittäjänä Hodgy Beats)
Leather Head – 3.20 (esittäjänä Tyler, the Creator)
Up – 5.36 (esittäjinä Tyler, the Creator, Domo Genesis ja Hodgy Beats)
Swag Me Out – 7.18 (esittäjinä Jasper Dolphin, Left Brain, Tyler, the Creator, Hodgy Beats, Earl Sweatshirt, Mike G ja Taco)
Rasmus Rasmussen

| Rasmus Rasmussen |
| --- | --- |
 Rasmussen 1920-luvulla
Henkilötiedot
Koko nimi:  Rasmus Olai Rasmussen
Syntynyt: 4. marraskuuta 1862 Molde, Norja
Kuollut: 17. heinäkuuta 1932 (69 vuotta) Oslo, Norja
Ammatti:  näyttelijä
Aiheesta muualla
IMDb
Rasmus Olai Rasmussen (4. marraskuuta 1862 Molde – 17. heinäkuuta 1932 Oslo) oli norjalainen näyttelijä ja Det Norske Teatretin ensimmäinen johtaja. Rasmussen muutti 18-vuotiaana Yhdysvaltoihin, jossa hän metsurina työskennellessään liittyi saksalaiseen teatteriseurueeseen. Palattuaan seitsemän vuotta myöhemmin kotimaahansa Rasmussen pääsi esiintymään Den Nationale Scene -teatteriin. Hän teki myös kiertueita ympäri Norjaa ja vuonna 1912 hänet valittiin Det Norske Teatretin johtajaksi. Vuosina 1916–1923 hän oli Trøndelagin teatterin johtaja.
Aiheesta muualla

Kuvia tai muita tiedostoja aiheesta Rasmus Rasmussen Wikimedia Commonsissa
Lempeä ja miljonäärejä

| Lempeä ja miljonäärejä> Love Among the Millionaires |
| --- | --- |

Ohjaaja:  Frank Tuttle
Käsikirjoittaja:  William M. Conselman Grover Jones Herman J. Mankiewicz
Perustuu:  Keene Thompsonin tarinaan
Säveltäjä:  Howard Jackson
Pääosat:  Clara Bow Stanley Smith
Valmistustiedot
Valmistusmaa:   Yhdysvallat
Tuotantoyhtiö:  Paramount Pictures
Ensi-ilta:   5. heinäkuuta 1930  23. helmikuuta 1931
Kesto:  74 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Lempeä ja miljonäärejä (engl. Love Among the Millionaires) on vuonna 1930 ensi-iltaan tullut Frank Tuttlen ohjaama yhdysvaltalainen romanttinen musikaalikomediaelokuva, jonka pääosissa ovat Clara Bow ja Stanley Smith. Lempeä ja miljonäärejä kertoo nuoresta tarjoilijattaresta, joka ihastuu rautatiepohatan poikaan. Pohatan poika kutsuu hänet viettämään aikaa hänen ja perheensä kanssa Palm Springsiin, missä tyttö huomaa olevansa rikkaiden ihmisten keskellä. Paramount Pictures toimi elokuvan tuotantoyhtiönä ja jakelijana.
Lempeä ja miljonäärejä perustuu Keene Thompsonin tarinaan, jonka pohjalta William M. Conselman, Grover Jones ja Herman J. Mankiewicz laativat käsikirjoituksen. Lempeä ja miljonäärejä -elokuvan kuvaukset alkoivat 9. toukokuuta 1930 ja päättyivät 29. toukokuuta. Lempeä ja miljonäärejä sai ensi-iltansa Yhdysvaltain New Yorkissa 5. heinäkuuta vuonna 1930. Suomessa elokuva tuli ensi-iltaan 23. helmikuuta vuonna 1931. Lempeä ja miljonäärejä on julkaistu DVD:lle.
Näyttelijät

| 0 | 1 | 2 |
| --- | --- | --- |
|  Clara Bow  | … |  Pepper Whipple   |
|  Stanley Smith  | … |  Jerry Hamilton   |
|  Richard "Skeets" Gallagher  | … |  Boots McGee   |
|  Stuart Erwin  | … |  Clicker Watson   |
|  Mitzi Green  | … |  Penelope "Penny" Whipple   |
|  Charles Sellon  | … |  Pop Whipple   |
|  Theodore von Eltz  | … |  Jordan   |
|  Claude King  | … |  herra Hamilton   |
|  Barbara Bennett  | … |  Virginia Hamilton   |
Musiikkinumerot

"Rarin’ To Go"
"Believe It or Not, I’ve Found My Man"
"Don’t Be a Meanie!"
"Love Among the Millionaires"
"That’s Worth While Waiting For"
Aiheesta muualla

Lempeä ja miljonäärejä Internet Movie Databasessa (englanniksi)
Lempeä ja miljonäärejä Elonet.
Lempeä ja miljonäärejä AllMoviessa. (englanniksi)
Rasmus Quist Hansen

| Mitalit | Mitalit | Mitalit |  |
| --- | --- | --- | --- |
|  Rasmus Quist Hansen vuonna 2012  |  Rasmus Quist Hansen vuonna 2012  |  Rasmus Quist Hansen vuonna 2012  |  |
Maa:  Tanska
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | kevyt pariairokaksikko |  |
|  Pronssia | Peking 2008 | kevyt pariairokaksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Eton 2006 | kevyt pariairokaksikko |  |
|  Kultaa | München 2007 | kevyt pariairokaksikko |  |
|  Hopeaa | Gifu 2005 | kevyt pariairokaksikko |  |
|  Pronssia | Sevilla 2002 | kevyt pariairokaksikko |  |
Rasmus Nicolai Quist Hansen (s. 5. huhtikuuta 1980 Middelfart) on tanskalainen soutaja ja olympiavoittaja. 173 senttimetriä pitkä ja 72 kilogrammaa painava Quist kilpailee kevyessä pariairokaksikossa.
Ura

Quist voitti Mads Rasmussenin kanssa olympiakultaa kevyestä pariairokaksikosta vuoden 2012 kesäolympialaisista Lontoosta. Vuoden 2008 kesäolympialaisista Rasmussen ja Quist voittivat samasta luokasta pronssia. Quist on kilpaillut kolmissa kesäolympialaisissa. Vuonna 2004 hän oli Rasmussenin kanssa neljäs Ateenassa.
MM-kilpailuista Quist on voittanut kevyestä pariairokaksikosta kaksi kultaa vuosilta 2006 ja 2007, yhden hopean vuodelta 2005 ja yhden pronssin vuodelta 2002. Kaikki mitalit ovat tulleet Mads Rasmussenin kanssa.
Rasmussen ja Quist valittiin vuonna 2007 Tanskan vuoden urheilijoiksi.
Pyhän Johanneksen luterilainen seurakunta

| Pyhän Johanneksen luterilainen seurakunta |
| --- | --- |
Suuntautuminen:  tunnustuksellinen luterilaisuus
Kirkkokunta:  Suomen evankelisluterilainen lähetyshiippakunta
Rovastikunta:  Hämeen rovastikunta (LHPK)
Perustettu:  2005
Jäseniä:  130 (2023)
Aiheesta muualla
Sivusto
Infobox OKNimi-testi OK: 
Pyhän Johanneksen luterilainen seurakunta on Suomen evankelisluterilaisen lähetyshiippakunnan seurakunta Tampereella. Seurakunnan toiminta alkoi vuonna 2004 ja vuonna 2005 se järjestäytyi nimellä Johannes-yhteisö. Vuodesta 2009 lähtien seurakunnan messut on vietetty Tampereen Adventtikirkossa.
Seurakunta kokoontuu Tampereen Adventtikirkossa.
| Vuosi | Jäseniä | Huomautus |
| --- | --- | --- |
| 2012 | 91 |  |
| 2013 | 91 | Jumalanpalvelusyhteisöstä muodostui Lähetyshiippakunnan seurakunta. |
| 2014 | 87 |  |
| 2015 | 84 |  |
| 2016 | 87 |  |
Rajajärvi (Lempäälä)

| Rajajärvi |
| --- | --- |
 Kesäinen kuva Rajajärveltä.
Valtiot:  Suomi
Maakunnat:  Pirkanmaa‎
Kunnat:  Lempäälä
Koordinaatit:  61°25′07″N, 23°42′51″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  suo-oja 
Järvinumero:  35.216.1.007
Mittaustietoja
Pinnankorkeus:  137,3 m 
Rantaviiva:  0,805 km 
Pinta-ala:  0,0209 km² 
 fiRajajärvi 
Rajajärvi  on Pirkanmaalla Lempäälän Sääksjärvellä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Rajajärvi on osa Härmälänojan valuma-aluetta.
Maantietoa

Järvi on 350 metriä pitkä, 100 metriä leveä ja sen pinta-ala on 2,1 hehtaaria. Tämä metsäjärvi sijaitsee kilometrin verran lounaaseen Sääksjärven Sipilästä kahden mäen välisellä ojitetulla suolla. Samalla Rajajärvensuolla sijaitsee pienempi Pikku Rajajärvi. Järvet on yhdistetty toisiinsa suo-ojilla, mutta ne laskevat Palomäen suuntaan ja jatkavat johto-ojaa myöten Sipilässä Kortejärvenojaan. Se vuorostaan laskee Sääksjärveen Sipilän pohjoispuolella. Järven rantaviivan pituus on 800 metriä. Rannat ovat eteläpuolta lukuun ottamatta suota ja järvi on myös autio. Sinne johtaa Sipilästä kävelypolku, joka ohittaa järven länteen päin. Pirkkalan rajalle on matkaa alle 500 metriä.
Historiaa

Vuonna 1855 julkaistussa Kalmbergin kartastossa järven nimi kirjoitettiin ”Råjärvi”. Vuoden 1961 peruskartassa suot olivat vielä luonnontilassa, mutta seuraavassa vuoden 1975 kartassa oli kaikki nykyisetkin suot kaivettuna.
Laila Karttunen

Laila Karttunen työn ääressä.
Laila Maria Karttunen (16. maaliskuuta 1895 Suonenjoki – 7. tammikuuta 1981 Hämeenlinna) oli suomalainen tekstiilitaiteilija, opettaja, tekstiiliperinteen tutkija ja taidemaalari.
Karttunen valmistui Turun piirustuskoulusta ja Taideteollisuuskeskuskoulun mallipiirustusosastolta 1920-luvulla. Hän toimi Hämeenlinnassa Wetterhoffin kutomakoulun piirustuksen opettajana, ammattikutomon taiteellisena johtajana ja suunnittelijana 1920-luvun. 1930-luvun taitteessa hän siirtyi Helsinkiin ja perusti oman suunnittelutoimiston. Samalla hän toimi Suomen Käsityön Ystävien kutomon johtajana. Toisen maailmansodan aikana Käsityön Ystävien toiminta hiipui niin paljon, että Karttunen palasi Hämeenlinnaan Wetterhoffille ja työskenteli siellä, kunnes jäi eläkkeelle 1958. Eläkkeelle jäätyään hän keskittyi yhä enemmän suunnittelutyöhön, erityisesti kirkkotekstiileihin.
Karttusen luomistyön taustalla on vahva tekninen osaaminen. Hän suodatti teoksiinsa persoonallisuutensa kautta surrealistisia, informalistisia, kansanomaisia ja abstrakteja tyylivirtauksia. Hän oli myös vahvasti sitoutunut siihen, että käsiteollisuudella on kansallinen valistustehtävä ja se on osa suomalaisuusliikettä. Suunnittelijan tuli ammentaa ideoita suomalaisesta kansanperinteestä ja siirtää ne nykyaikaisen koti- ja taideteollisuuden kautta osaksi kotien sisustusta.
Karttunen käynnisti vuonna 1943 kansanomaisten tekstiilien keruukampanjan, josta hän oli saanut idean 1930‐luvun alussa, kun hän käsityönopettaja Eeva Jauhiaisen kanssa järjesti näyttelyn Marttojen kokoamista vanhoista kansanomaisista tekstiileistä. Erityisesti Karttuseen oli tehnyt vaikutuksen Laatokan Karjalan alueelta kerätyt mallit, jotka olivat muista poikkeavia, vaihtelevia ja työtavoiltaan monipuolisia. Kirjonnasta tulikin hänen taiteensa olennainen osa vuosikymmenien ajaksi. Oma retki Laatokan‐Karjalaan toteutui vuonna 1938, jolloin Karttunen ja Jauhiainen kiersivät kylissä valokuvaten, piirtäen ja muistiinpanoja tehden. Kaiken kaikkiaan Karttunen teki neljä viisi keruumatkaa eri puolille Suomea.
Sodan jälkeinen materiaalien säännöstelyn loppuminen innosti Laila Karttusen uuteen luomistyöhön, mikä näkyi 1950‐luvun alkuvuosina palkintoina Milanon triennaalissa 1951 ja 1954. Karttusen töitä oli eri näyttelyissä lähes joka vuosi, joskus parikin kertaa vuodessa. Laila Karttunen suunnitteli 1950‐luvulla Wetterhoffille lukuisia upeita täkänöitä ja ryijyjä. Wetterhoffin ammattikutomossa valmistettiin myös hänen suunnittelemiaan upeita damastiliinoja sekä puku‐ ja huonekalukankaita.
Karttunen toimitti käsityöjulkaisuja ja kirjoitti käsi- ja taideteollisuusalan julkaisuihin. Hän testamenttasi jäämistönsä Hämeenlinnan taidemuseolle.
Palkinnot ja tunnustukset

Milanon triennaali mitalit 1933, 1951 ja 1954
Pro Finlandia -mitali 1959
Kirjallisuutta

Ilman lintu: Laila Karttusen (1895–1981) syntymän satavuotisnäyttely Hämeenlinnan taidemuseossa 5.10.1995–7.1.1996. Hämeenlinnan taidemuseo, 1995
Peltovuori, Sinikka: Laila Karttunen ja kansantaide. Sivuaineen tutkielma. Helsingin yliopisto, 1986.
Peltovuori, Sinikka: Laila Karttusen kirkolliset tekstiilit. Fredrika Wetterhoffin kotiteollisuusopettajaopisto, 1988.
Peltovuori, Sinikka: Linnut liiteli sanoja.  (Diss. Helsingin yliopiston taidehistorian laitoksen julkaisuja, XIV)  Helsinki:  Helsingin yliopiston taidehistorian laitos, 1995.  ISBN 952-90-6768-2.
Priha, Päikki: ”Karttunen, Laila (1895–1981)”, Suomen kansallisbiografia, osa 5, s. 20.  Helsinki:  Suomalaisen Kirjallisuuden Seura, 2005.  ISBN 951-746-446-0.  / Teoksen verkkoversio.
Rantanen, Kirsti: Pohjolan tytär Ateneumissa. Pro Arte Utili. Taideteollinen korkeakoulu 20 vuotta. Taik, julkaisusarja B 35. Helsinki, 1993.
Aiheesta muualla

Sukupuu. Yleisradio.
Karttunen, Laila hakuteoksessa Uppslagsverket Finland (2012). (ruotsiksi)
QT

QT, Qt tai qt voi viitata jonkin seuraavista:
Qt, ohjelmistojen käyttöliittymäkirjasto ja kehitysympäristö
Qt Group, yritys, joka kehittää Qt-teknologiaa
QT-aika, yksi sydänsähkökäyrän osa
TAMPA, IATA-koodi QT, kolumbialainen lentoyhtiö
QT, QuickTrip, yhdysvaltalainen lähikauppaketju
QT, Quentin Tarantino, yhdysvaltalainen elokuvaohjaaja
QT, Quiet Trader, brittiläisen BAe 146 -lentokoneen rahtimalli
quart (lyh. qt.), tilavuuden yksiköitä brittiläisessä yksikköjärjestelmässä
quarter (lyh. qt.), massan yksiköitä brittiläisessä yksikköjärjestelmässä
QuickTime, Applen tiedostomuoto ja ohjelmisto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”QT”, voi hakea sivunnimihaulla, laajalla sivunnimihaulla tai tekstihaulla.
Rajajärvi (järvi Laukaassa)

| Rajajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°25′41″N, 25°46′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vatianjärven alue (14.33)
Laskupuro:  Rajapuro Ylä-Koskuslampeen 
Järvinumero:  14.333.1.007
Mittaustietoja
Pinnankorkeus:  159,1 m  
Pituus:  210 m  
Leveys:  120 m  
Rantaviiva:  2,591 km  
Pinta-ala:  15,986 ha  
Saaria:  ei saaria 
 fiRajajärvi 
Rajajärvi  on Keski-Suomessa Laukaassa Rajajärven lähellä sijaitseva järvi.
Maantietoa

Järven pinta-ala on 16,0 hehtaaria, se on 900 metriä pitkä ja 450 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 2,6 kilometriä.